Za spodbujanje sodelovanja med ČDO, državami AKP / sosednjimi državami in najbolj oddaljenimi regijami je bil pripravljen orientacijski dokument za spodbujanje skupnih projektov, ki jih financirata ERS in Evropski sklad za regionalni razvoj (ESRR).

Pripravljena so bila podrobna navodila za načrtovanje programov, namenjena posebej ČDO, ki so se uporabljala kot podlaga za usmerjanje držav in ozemelj. Te smernice vključujejo tako usmeritve kot posebne predloge za različne faze priprave programskega dokumenta.

Za odobritev vsakega programskega dokumenta ČDO se sprejme samo ena uradna odločitev Komisije, ki zajema tako strateške usmeritve kot podrobno zasnovo programa. To pomeni, da sprejetje programskega dokumenta ni mogoče, dokler nista pripravljena in uradno potrjena strategija in akcijski dokument. Proračunska podpora je prednostni način izvajanja za ozemeljske dodelitve sredstev v ČDO.

Sklep o pridružitvi ČDO določa poseben postopek načrtovanja programov za ČDO. Za razliko od skupine afriških, karibskih in pacifiških držav (AKP) načrtovanje programov ne temelji na nacionalnih okvirnih programih, ampak je organizirano kot enostopenjski postopek, tj. priprava programskega dokumenta, ki je sestavljen iz dveh delov: a) strategije EU za odzivanje (del A) in b) akcijskih dokumentov (del B).

Namen regionalnih programov je spodbujanje sodelovanja med ČDO iz iste regije s podobnimi izzivi in prednostnimi nalogami. Ukrepi, ki se financirajo v okviru regionalne dodelitve sredstev, podpirajo pripravo in izvajanje celovitih regionalnih programov in projektov za obravnavanje teh izzivov. Dejavno se spodbujajo partnerstva z drugimi viri financiranja, vključno z drugimi finančnimi instrumenti Evropske unije, prek sodelovanja s sosednjimi državami AKP in/ali tretjimi državami ter najbolj oddaljenimi regijami EU.

V skladu z merili iz sklepa o pridružitvi ČDO se za šestnajst ČDO šteje, da so upravičeni do ozemeljske dodelitve sredstev v okviru 11. ERS . Opozoriti je treba, da se Grenlandija na podlagi sklepa o Grenlandiji financira neposredno iz splošnega proračuna EU.

Sredstva na voljo za ČDO v okviru 11. ERS so razdeljena na naslednje dodelitve sredstev, ki temeljijo na Prilogi 2 k sklepu o pridružitvi čezmorskih držav in ozemelj:

V skladu s členom 91 sklepa o pridružitvi čezmorskih držav in ozemelj to poročilo poudarja napredek pri izvajanju sredstev 11. ERS za ČDO v letu 2016.

Sklep o pridružitvi čezmorskih držav in ozemelj določa pravni okvir za odnose med čezmorskimi državami in ozemlji (v nadaljnjem besedilu: ČDO), državami članicami, s katerimi so povezani, in Evropsko unijo. V skladu s Pogodbo o delovanju Evropske unije (PDEU) je namen sklepa o pridružitvi čezmorskih držav in ozemelj podpreti trajnostni razvoj ČDO ter spodbujati vrednote Unije na svetovni ravni.

Izvedena posvetovanja

Od začetka načrtovanja programov so bila med ČDO in Komisijo (tako na ravni sedeža kot delegacij) izvedena obsežna posvetovanja.

Načrtovanje programov za ČDO se je začelo na 12. forumu ČDO-EU, ki je potekal decembra 2013, po sprejetju sklepa o pridružitvi čezmorskih držav in ozemelj ter zadevnega finančnega okvira. Evropska komisija je predstavila okvirne finančne dodelitve in navodila za načrtovanje programov ČDO in državam članicam, s katerimi so ČDO povezani, ter začela postopek posvetovanja, da bi dosegli soglasje o možnih področjih sodelovanja.

Od takrat Evropska komisija dejavno podpira ČDO v celotnem postopku načrtovanja programov, in sicer s financiranjem in/ali lajšanjem organizacije posebnih seminarjev, delavnic in konferenc, da bi omogočila razmislek o skupnih prednostnih nalogah in ciljih.

Na podlagi rezultatov dveh regionalnih konferenc ČDO, ki so ju organizirali pacifiški ČDO (November 2014) in karibski ČDO (Februar 2015) in ki sta spodbudili regionalno sodelovanje z akterji na tem področju, ki niso ČDO, ter omogočili napredek pri opredelitvi osrednjih področij (in podpodročij) s strani ČDO za dva regionalna programa (podnebne spremembe in biotska raznovrstnost v okviru pacifiškega regionalnega programa ter trajnostna energija in morska biotska raznovrstnost v okviru karibskega regionalnega programa), je bilo leta 2016 organiziranih več drugih delavnic in srečanj, da bi olajšali dialog med različnimi udeleženimi stranmi in napredovali v postopku načrtovanja programov.

Dva regionalna posvetovalna sestanka za karibske ČDO sta potekala februarja in septembra 2016 in sta omogočila nadaljevanje s fazo opredelitve karibskega regionalnega programa, tretji posvetovalni sestanek pa bo predvidoma potekal na začetku leta 2017, da se zaključi oblikovanje programa. Poleg tega je februarja 2016 potekala delavnica za tematski program v okviru 11. ERS, na kateri so imeli ČDO priložnost, da dosežejo splošno soglasje glede glavnih prednostnih področij na dveh osrednjih področjih (trajnostna energija in podnebne spremembe, vključno z zmanjševanjem tveganja nesreč).

Obsežna posvetovanja so potekala tudi med pacifiškimi ČDO, kar ni omogočilo le nadaljevanja z načrtovanjem programov, temveč tudi razmislek o možnosti nadaljnjega napredka pri regionalnem povezovanju in sodelovanju s sosednjimi državami AKP. V zvezi s tem potekajo posvetovanja, da bi se bolje preučile in opredelile morebitne sinergije med regionalnima programoma AKP in ČDO v pacifiški regiji.

Razmislek o strateških prednostnih nalogah je napredoval tudi v okviru dialoga pridružitvenih teles, vzpostavljenih na podlagi sklepa o pridružitvi ČDO. Na tehnični ravni so bila leta 2016 organizirana štiri tristranska srečanja med Komisijo, predstavniki ČDO in državami članicami, s katerimi so povezani, ki so omogočila dialog med Komisijo, ČDO in predstavniki držav članic.

Poleg tega je bila junija 2016 organizirana partnerska delovna skupina za okolje in podnebne spremembe, ki je bila osredotočena na „komponento trajnostne energije“ v okviru tematskih sredstev in je ponovno potrdila močno prizadevanje ČDO na tem področju. Partnerska delovna skupina je bila organizirana neposredno po 2. vrhu o trajnostni energiji, katerega so se udeležili ministri za energijo ČDO, ki so zagotovili politično podporo na visoki ravni, in v skladu z njegovimi rezultati.

Na politični ravni se je na 14. forumu ČDO-EU februarja 2016 – na podlagi sklepov 13. foruma ČDO-EU iz leta 2015 – obravnavala in ponovno poudarila vzajemna zavezanost pomembnim vprašanjem skupnega interesa, kot so podnebne spremembe, priložnosti za naložbe in rast za ČDO ter potreba po skupnih pristopih k iskanju rešitev, kar je omogočilo neposredno vključitev v tematske in regionalne programe.

Podpis skupne izjave med Evropsko unijo in dvaindvajsetimi čezmorskimi državami in ozemlji o okrepljenem sodelovanju na področju trajnostne energije je še zlasti okrepil povezave med obveznostmi čezmorskih držav in ozemelj glede energetske politike ter podporo, ki bi jo lahko zagotovila Evropska unija prek sredstev na voljo v okviru 11. Evropskega razvojnega sklada, ter ponovno poudaril močno zavezanost ČDO k trajnostni energiji v skladu s svetovnim sporazumom o podnebnih spremembah, sklenjenim na konferenci COP21. Prizadevanje je bilo ponovno potrjeno na 2. vrhu ministrov za energijo ČDO junija 2016.

Tristranska srečanja med Komisijo, teritorialnimi/regionalnimi odredbodajalci za ČDO in državami članicami, s katerimi so povezani ČDO, ki so bila organizirana ob robu 14. foruma ČDO-EU, so ponujala priložnost za razpravo o morebitnih vprašanjih v zvezi z načrtovanjem programov in izvajanjem finančnih sredstev in njihovo reševanje ter za konkretno načrtovanje naslednjih korakov na ravni posameznih ČDO in na regionalni ravni.

Stanje v letu 2016

Leta 2015 so bile določene strateške usmeritve programov in bila predlagana osrednja področja za vse programe. Na podlagi tega je bil leta 2016 dosežen opazen napredek kar zadeva opredelitev in oblikovanje programov.

V zvezi s tem je vredno opozoriti, da so predlagana osrednja področja za ozemeljske dodelitve sredstev izrazito osredotočena na ključne teme, ki na splošno vključujejo:

okoljska vprašanja, podnebne spremembe, obnovljive vire energije in zmanjševanje tveganja nesreč (vključuje 5 od 16 ČDO in predstavlja 21 % vseh okvirnih ozemeljskih dodelitev sredstev v okviru 11. ERS);

socialni razvoj (mladi) ali zaposlovanje / poklicno vključevanje in izobraževanje / poklicno usposabljanje (vključuje 5 od 16 ČDO in predstavlja 33 % okvirnih ozemeljskih dodelitev sredstev v okviru 11. ERS);

trajnostni turizem (vključuje 3 od 16 ČDO in predstavlja 26 % okvirnih ozemeljskih dodelitev sredstev v okviru 11. ERS);

povezljivost in dostopnost / digitalni razvoj (vključuje 3 od 16 ČDO in predstavlja 20 % okvirnih ozemeljskih dodelitev sredstev v okviru 11. ERS).

Zadevni predlogi za osrednja področja v primeru regionalnih programov so: